ফাতিমা বাবু

ফাতিমা বাবু হলেন একজন দক্ষিণ ভারতীয় অভিনেত্রী। অভিনয়ে আসার আগে তিনি সংবাদপাঠিকা ছিলেন। তার জন্ম চেন্নাইয়ের পুদুচেরির সম্ভ্রান্ত মুসলিম পরিবারে। ফাতিমা ২৫ বছরেরও বেশি সময় ধরে সংবাদ পাঠিকার কাজ করেছেন। ডিডি পোধিগাই, দূরদর্শন সংবাদের তামিল সংস্করণ, এবং পরে জয়া টিভিতে তিনি কাজ করেছেন। বিয়ের পর তিনি তার স্বামীর জন্য হিন্দু ধর্ম গ্রহণ করেন। তারপরই তিনি তামিল এবং মালয়ালম ভাষায় কাজ করে চলচ্চিত্র ও টেলিভিশন সিরিয়ালে কাজ শুরু করেন। ১৯৮০-এর দশকের শেষের দিকে দূরদর্শনের তামিল সংস্করণ ডিডি পোধিগাই-এর সংবাদ পাঠিকা হিসেবে কর্মজীবন শুরু করেন। ১৯৮৯ সালের দিকে তিনি কিছুদিনের জন্য গায়েব হয়ে যান। তার অন্তর্ধান নিয়ে মিডিয়াপাড়ায় অনেক জল্পনা সৃষ্টি বয়েছিলো। বেশ কয়েকদিন পরে, ফাতিমা স্পষ্ট করে জানান যে তিনি নিখোঁজ থাকাকালীন সময়ে চিথিরাপাভাই টেলিভিশন সিরিয়ালের চিত্রগ্রহণে ব্যস্ত ছিলেন। দূরদর্শনের সংবাদ পাঠকদের সিরিয়ালে কাজ করতে না পারার নিয়ম লঙ্ঘন করতে চাননি। ফাতিমা পরিচালক কে. বালাচন্দরের নারীবাদী চলচ্চিত্র কল্কি (১৯৯৬) তে অভিনয়ের মাধ্যমে চলচ্চিত্রে আত্মপ্রকাশ করেন। সে চলচ্চিত্রে তাঁর সহ-অভিনেতা ছিলেন শ্রুতি, রহমান, প্রকাশ রাজ, গীতা, এবং রেণুকা। চলচ্চিত্রটি সমালোচক জরিপে ইতিবাচক রিভিউ পেয়েছিলো। একজন সমালোচক উল্লেখ করেছেন, "ফাতিমার অভিষেকটি ছিলো দেখার মত। তাঁর আত্মবিশ্বাস দেখে মোটেও নতুন অভিনেত্রী বলে মনে হয় নি।" এরপরেই ফাতিমা চলচ্চিত্রে সাপোর্টিং রোলে অভিনয় শুরু করেন। প্রায়শই প্রধান চরিত্রের মায়ের চরিত্রে অভিনয় করতে থাকেন।[তথ্যসূত্র প্রয়োজন] বেশ কিছুদিন পরে ফাতিমা তার নিজস্ব নাটক প্রযোজনা গোষ্ঠী ''ফ্যাবস থিয়েটার'' প্রতিষ্ঠা করেন। প্রথমদিকে তারা চেন্নাইতে তাদের শো’গুলো করতে থাকেন। এ কাজে তাকে সাহায্য করেন কে. বালাচান্দার। তিনি স্ক্রিপ্ট লেখার থেকে শুরু করে সেটা কীভাবে উন্নতি করা যায় সে বিষয়েও ফাতিমাকে সাহায্য করে যান। ফ্যাবস থিয়েটার সেথু ভান্দিরিকেন এবং থারামা তালিয়ার মতো সিরিয়াল পরিচালনা করেন। তিনি খুব কমসময়ের জন্য রাজনীতির মাঠেও এসছিলেন। তিনি জয়ললিতার পক্ষে প্রচারণা চালান এবং অবশেষে দলের মুখপাত্র হিসেবে ভূমিকা গ্রহণ করেন। জয়ললিতার মৃত্যুর পর, ফাতিমা ও. পনিরসেলভমের দলে যোগ দেন। কিন্তু শেষ পর্যন্ত সেখানেও থিতু হননি; নিজেকে দূরে সরিয়ে নেন। ২০১৯ সালে তিনি স্টার বিজয়ের রিয়েলিটি টেলিভিশন শো বিগ বস তামিল ৩ এ উপস্থিত হন, এবং বহিষ্কৃত হওয়া প্রথম প্রতিযোগী ছিলেন। "Fathima Babu native place and other details"। Asianet News।  "Complaint on Kollywood Actress Fathima Babu"। ২৯ এপ্রিল ২০১৬।  "Fathima Babu converting her religion for her husband"। জুলাই ২০১৯।  "Fathima Babu rare photo goes viral"। Asianet News।  "Stalin did not abduct me: TV news reader sets record straight after 30 years"।  "Archived copy"। ১৯ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৯।  Subramanian, V. (১৮ ফেব্রুয়ারি ২০১৬)। "An account of family ties"। The Hindu। সংগ্রহের তারিখ ২৯ জুন ২০১৯।  Krishnamachari, Suganthy (২ এপ্রিল ২০১৫)। "Lacked in originality"। The Hindu। সংগ্রহের তারিখ ১ আগস্ট ২০১৯।  "Jayalalithaa ropes in Kollywood to campaign for her-Politics News, Firstpost"। ৮ মার্চ ২০১৪।  Sharanya CR (১১ জুলাই ২০১৯)। "I wanted people to see and know the real me: Fathima Babu"। The Times of India। সংগ্রহের তারিখ ১২ জুলাই ২০১৯।  Charukesi (১৩ জুন ২০১৩)। "Kalki classic for your ears!"। The Hindu। সংগ্রহের তারিখ ২৯ জুন ২০১৯।  "Team Yaaradi Nee Mohini celebrates 600 episodes milestone; see pics"। The Times of India।  "Bigg Boss Tamil 3: Fathima Babu to get evicted from the house?"। The Times of India।  ইন্টারনেট মুভি ডেটাবেজে ফাতিমা বাবু (ইংরেজি)